ഇടുക്കിയില് 14കാരിയുടെ മൃതദേഹം ഏലത്തോട്ടത്തില് കോട്ടയം: ഇടുക്കി കട്ടപ്പനയില് പതിനാലുകാരിയെ ഏലത്തോട്ടത്തില് ദുരൂഹ സാഹചര്യത്തില് മരിച്ച നിലയില് കണ്ടെത്തി. ജാര്ഖണ്ഡ് റംഗാ സ്വദേശി മുന്സി ബഹ്റായുടെ മകള് പ്രീതിയുടെ മൃതദേഹമാണ് വീടിന് സമീപത്തെ ഏലത്തോട്ടത്തില് കണ്ടെത്തിയത്. രാവിലെ 6.30ഓടെ താമസിക്കുന്ന വീടിന് സമീപത്ത് 15 അടി താഴ്ചയിലാണ് മൃതദേഹം കണ്ടത്. കാല് വഴുതി കുഴിയില് വീണതാണെന്ന് സഹോദരന് രാഹുല് ബഹ്റ പൊലീസിനോട് പറഞ്ഞത്. ഇയാളെ പൊലീസ് ചോദ്യം ചെയ്തുവരുന്നു. തൊഴിലാളികള് താമസിക്കുന്ന പ്രീതിയുടെ വീട്ടില് കഴിഞ്ഞ ദിവസം ചിലര് വന്നുപോയതായി പറയപ്പെടുന്നു. ഇതേക്കുറിച്ചും പൊലീസ് അന്വേഷിക്കുന്നുണ്ട്. തൊഴിലാളികള്ക്ക് താമസിക്കാനായി ലയം മാതൃകയില് വേവ്വെറെ പണിത വീട്ടിലാണ് ഇവര് താമസിച്ചിരുന്നത്. അല്ബീനയാണ് പ്രീതിയുടെ അമ്മ. വണ്ടന്മേട് സ്വദേശി ലാലിച്ചന്റെ ഉടമസ്ഥതയിലുള്ള തോട്ടമാണിത്. കട്ടപ്പന ഡിവൈ.എസ്.പി നിഷാദ് മോന്, സി.ഐ വിശാല് എന്നിവരുടെ നേതൃത്വത്തില് പൊലീസ് എത്തി ഇന്ക്വസ്റ്റ് തയാറാക്കി. മൃതദേഹം ഉച്ചകഴിഞ്ഞ് പോസ്റ്റുമോര്ട്ടത്തിനായി ആശുപത്രിയിലേക്ക് മാറ്റും.